text: Formand for Sundheds- og forbyggelsesudvalg: Lad os se på, hvad de gør i Sverige 
  20 februar 2015 kl. 19.15
  Karen Klint svarede fredag aften på kritik fra patients far. Han vil have at hans søn kan få som erstatninger, som de nu arbejder på i Sverige. Karen Klint er åben over for at kigge mod øst.
  Anders Friis har i patienterstatning fået tilkendt 1,2 millioner kroner. Et beløb som hans far ikke mener, er nok.
  Især ikke i forhold til, at de i Sverige nu arbejder på at hæve loftet for, hvor meget patienter kan få udbetalt i erstatning. Noget som formanden for folketingets Sundheds- og forbyggelsesudvalg gerne vil kigge på.
  - Jeg vil overveje at sætte mig ind i hvad der sker i Sverige. Jeg blev også meget berørt, da jeg hørte om Anders første gang. Men vi bør kigge på, hvad baggrunden er i Sverige og hvilken bevisbyrde der nu skal til. Det skal vi se på, sagde Karen Klint direkte i TV SYD.
  